3.  การประกอบธุรกิจของแต่ละสายผลิตภัณฑ์

  3.1 ลักษณะของผลิตภัณฑ์หรือบริการ

  3.1.1 ลักษณะของผลิตภัณฑ์หรือบริการ

  บริษัทฯ เป็นผู้พิมพ์และจำหน่ายหนังสือพิมพ์รายวันภาคเช้าภาษาอังกฤษ "Bangkok Post"
  หนังสือพิมพ์รายวันภาษาไทย “โพสต์ ทูเดย์” หนังสือพิมพ์รายสัปดาห์ “Bangkok Post
  Student Weekly" นอกจากนี้ บริษัทฯ ยังรับจ้างพิมพ์งานทั่วไป
  รวมทั้งสิ่งพิมพ์ของกิจการและของบริษัทในเครือ
  และให้บริการข่าวสารทางอิเล็กทรอนิกส์และดิจิตอลทุกชนิด

  ผลิตภัณฑ์ของบริษัทฯ

-   หนังสือพิมพ์ Bangkok Post เป็นหนังสือพิมพ์รายวันที่นำเสนอข่าวในลักษณะเป็นกลาง
    มีการตีพิมพ์บทวิพากษ์วิจารณ์ที่ตรงประเด็น
    เสริมด้วยบทความที่วิเคราะห์เจาะลึกทั้งในส่วนของข่าวในประเทศ ข่าวต่างประเทศ
    ข่าวธุรกิจ ข่าวเศรษฐกิจและการเงิน ข่าวการเมือง และข่าวสังคม ฯลฯ

-   หนังสือพิมพ์ “โพสต์ ทูเดย์” ได้เปิดตัวเมื่อวันที่ 7 กุมภาพันธ์ 2546
    เป็นหนังสือพิมพ์ธุรกิจรายวันภาษาไทยที่นำเสนอข่าวธุรกิจด้วยภาษาที่เข้าใจง่าย กระชับ
    ไม่เยิ่นเย้อจนเกินไป และไม่ใช้ศัพท์ทางเศรษฐกิจที่เข้าใจยาก
    นอกจากนี้ยังมีการนำเสนอข่าวการเมือง ข่าวต่างประเทศ ข่าวกีฬา ข่าวบันเทิง บทวิเคราะห์
    บทแสดงความคิดเห็น เรื่องราวเกี่ยวกับชีวิตของบุคคลที่น่าสนใจ ฯลฯ

-   หนังสือพิมพ์รายสัปดาห์ Bangkok Post Student Weekly
    เป็นหนังสือพิมพ์ภาษาอังกฤษสำหรับเด็กในวัยเรียน และกลุ่มวัยรุ่น เนื้อหาประกอบด้วย
    คอลัมน์ข่าว การ์ตูน เพลง เกมส์ และบทสัมภาษณ์ดาราดัง
    โดยทั้งหมดนี้จะใช้ภาษาอังกฤษที่ง่ายต่อการอ่าน รวมทั้งมีการอธิบายศัพท์ยาก
    มีการเตรียมบทความสำหรับให้ครูสามารถนำไปใช้ในการเรียนการสอนในห้องเรียนอีกด้วย

ผลิตภัณฑ์ของบริษัทในเครือ

-   Elle Magazine เป็นนิตยสารแฟชั่นและความงามระดับสากลเล่มแรกของเมืองไทย Elle
    ฉบับภาษาไทยมีรูปแบบเช่นเดียวกับ Elle ทั่วโลกที่เน้นทางด้านแฟชั่น ความงาม
    การดูแลสุขภาพ การแนะนำเกี่ยวกับสูตรอาหาร สถานที่ท่องเที่ยวในดินแดนต่างๆทั่วโลก
    และแบบแผนการดำเนินชีวิตในรูปแบบของคนไทย Elle Magazine
    เป็นนิตยสารแฟชั่นและความงามในรูปแบบที่แปลกตา ทันสมัย มีเอกลักษณ์เฉพาะตัว

-   Elle Decoration เป็นนิตยสารเพื่อการตกแต่งบ้านระดับสากลที่รู้จักกันดีทั่วโลก เนื่องจากมี
    Elle Decoration ฉบับภาษาต่างๆ อยู่ในเครือข่ายถึง 15 ประเทศทั่วทุกทวีปรวมทั้ง Elle
    Decoration ฉบับภาษาไทย ซึ่งเป็น Elle Decoration ฉบับที่ 13 ของโลก Elle
    Decoration เป็นนิตยสารเพื่อการตกแต่งบ้านที่มุ่งเน้นการสร้างสรรค์คุณภาพด้วยความพิถีพิถัน
    Elle Decoration
    ฉบับภาษาไทยมีสัดส่วนของข้อมูลจากต่างประเทศและเรื่องราวที่ผลิตและถ่ายทำในเมืองไทยนำมาผสมผสานกันอย่างลงตัวทั้งเรื่องราวและรูปภาพของที่ได้รับการตกแต่งอย่างมีรสนิยมจากทั่วทุกมุมโลก
    หลากหลายความคิดในการนำเครื่องเรือนและของใช้เก่าๆ มาประยุกต์ใช้ให้ดูใหม่
    แปลกตาและแหล่งช็อปปิ้งสินค้าเพื่อการตกแต่งจากทั่วเมืองไทย
    เหมาะกับวิถีชีวิตสมัยใหม่ของคนไทยที่ชื่นชอบในการตกแต่งบ้านอย่างแท้จริง

-   Cleo Magazine
    เป็นนิตยสารภาคภาษาอังกฤษที่เริ่มวางแผงในประเทศออสเตรเลียตามด้วยนิวซีแลนด์
    สิงคโปร์และมาเลเซีย เป็นลำดับ สำหรับฉบับภาษาไทยนั้นเป็นประเทศที่ 5
    ที่ได้พิมพ์และวางจำหน่าย ซึ่งสามารถครองความนิยมในหมู่ผู้อ่านได้อย่างรวดเร็ว
    ด้วยบุคลิกพิเศษของ Cleo
    ที่ตรงกับอัธยาศัยใจคอของคนรุ่นใหม่ไม่ว่าจะเป็นการมองโลกในแง่ดี
    ความมีชีวิตชีวาชอบสนุกสนานพร้อมที่จะเรียนรู้สิ่งใหม่ๆ
    ใส่ใจที่จะปรับปรุงและเพิ่มพูนเสน่ห์ให้กับตัวเอง นอกจากนี้ Cleo ยังมีรูปเล่มสีสันสวยงาม
    สะดุดตา และคงคุณภาพระดับสากล

-   Marie Claire Magazine ได้เปิดตัวเมื่อเดือนพฤษภาคม 2547 เป็นการร่วมทุนกับ Marie
    Claire Album (MCA) ประเทศฝรั่งเศส
    เป็นนิตยสารแฟชั่นและความงามที่มีรูปแบบและเนื้อหาที่ทันสมัย

3.1.2 ลักษณะลูกค้า

ลักษณะของลูกค้าแบ่งเป็นประเภทหลักได้ 2 ประเภท

  1. ลูกค้าด้านโฆษณา แบ่งเป็น

- บริษัทเอเยนซี่

- ลูกค้าที่สั่งลงโฆษณาโดยตรง (Direct Customers)

2. ลูกค้าด้านจัดจำหน่ายสิ่งพิมพ์ แบ่งเป็น

- สมาชิกรายบุคคลและองค์กร

- ขายส่ง

- ขายปลีก (วางร้าน)

- โรงแรม โรงพยาบาล ธนาคาร

- สายการบิน

  - สถาบันการศึกษา

3.  ลักษณะรายได้

  --------------------- --------- ------- --------- ------- --------- ------- --------- --------
  รายได้                 ปี 2545            ปี 2546            ปี 2547            ปี 2548    

                        ล้านบาท    ร้อยละ   ล้านบาท    ร้อยละ   ล้านบาท    ร้อยละ   ล้านบาท    ร้อยละ

  รายได้จากการขายโฆษณา   769.4     66.2    1,063.2   70.5    1,326.0   70.5    1,326.4   71.2

  รายได้จากการขายหนังสือ   290.2     25.0    334.7     22.2    399.9     21.3    408.1     21.9

  รายได้จากการรับจ้างพิมพ์   66.6      5.7     75.5      5.0     109.2     5.8     90.8      4.9

  รายได้อื่น ๆ             36.0      3.1     34.8      2.3     45.2      2.4     38.4      2.0

  รวมรายได้              1,162.2   100.0   1,508.2   100.0   1,880.3   100.0   1,863.7   100.0

  ร้อยละของรายได้ที่เพิ่มขึ้น             4.67              29.77             24.67             (0.88)
  (ลดลง) จากปีก่อน                                                                        
  --------------------- --------- ------- --------- ------- --------- ------- --------- --------

3.1.4 วัฎจักรของการประกอบธุรกิจ การประกอบธุรกิจของบริษัทส่วนใหญ่ไม่ขึ้นอยู่กับฤดูกาล

3.2 การตลาด

  การผลิตสินค้าที่มีคุณภาพและการให้บริการที่ดีเป็นหัวใจของการดำเนินงานของบริษัทฯ
  บริษัทฯขายเนื้อที่โฆษณาโดยตรงให้แก่ลูกค้าหรือผ่านตัวแทนบริษัทโฆษณา
  การขายหนังสือพิมพ์ขายโดยผ่านตัวแทน หรือที่เรียกว่าเอเย่นต์หนังสือพิมพ์
  ส่วนการขายให้สมาชิกนั้น บริษัทฯ มีการจัดส่งให้โดยตรง

1.  กลยุทธ์ทางการตลาด

1.  กลยุทธ์ที่สำคัญ

-   การจำหน่ายหนังสือพิมพ์

  บริษัทฯ รับสมัครทั้งสมาชิกรายปี สองปี และสมาชิกราย 6 เดือน
  โดยสมาชิกจะได้ราคาต่ำกว่ามากเมื่อเทียบกับการซื้อตามแผงหนังสือพิมพ์
  นอกจากนั้นยังมีการแจกแถมของขวัญหรือของสมนาคุณต่างๆแก่สมาชิกโดยตลอดตามโอกาสต่างๆ
  สำหรับการขายโดยผ่านเอเย่นต์ มีการให้ส่วนลดถึง 28% ของราคาขายปลีกหนังสือพิมพ์

-   การขายโฆษณา

  มีส่วนลดพิเศษให้กับบริษัทตัวแทนโฆษณา ในการซื้อหน้าโฆษณาแต่ละครั้ง
  และโบนัสพิเศษตอนสิ้นปีด้วย

2. จุดเด่น จุดด้อย

  จุดเด่น :

-   ผลิตและจำหน่ายหนังสือพิมพ์รายวันฉบับภาษาอังกฤษฉบับแรกของไทยชื่อ “บางกอก โพสต์”
    ตั้งมานานถึง 59 ปี และเป็นหนังสือพิมพ์ที่ได้รับความเชื่อถือจากทั้งคนต่างชาติและคนไทย

-   บางกอกโพสต์ เป็นหนังสือพิมพ์ฉบับเดียวที่ผ่านการตรวจสอบรับรองยอดการจำหน่ายจาก
    Audit Bureau of Circulation

-   บางกอกโพสต์เป็นหนังสือพิมพ์ภาษาอังกฤษที่มียอดจำหน่ายสูงที่สุดในประเทศไทย

-   โพสต์ ทูเดย์
    เป็นหนังสือพิมพ์ธุรกิจรายวันภาษาไทยที่มีการวางตำแหน่งสินค้าให้เหมาะสมกับนักธุรกิจรุ่นใหม่
    ซึ่งที่ผ่านมาก็ได้รับความนิยมอย่างรวดเร็ว
    ซึ่งสามารถติดอันดับเป็นหนังสือพิมพ์ที่มียอดผู้อ่านมากที่สุด 1 ใน 10 อันดับแรก หรือท็อปเทน

  จุดด้อย :

-   รายได้และผลการดำเนินงานของบริษัทฯ ส่วนใหญ่ขึ้นอยู่กับหนังสือพิมพ์บางกอกโพสต์

-   บริษัทฯไม่มีการผลิตรายการทางวิทยุและโทรทัศน์ ซึ่งถ้ามีรายการเป็นของตนเอง
    อาจจะทำให้ประหยัดต้นทุนในการโฆษณาและประชาสัมพันธ์

3. ลูกค้าเป้าหมาย แบ่งเป็น 3 ประเภทใหญ่ ๆ คือ

-   ลูกค้าด้านโฆษณา ได้แก่ บริษัท ห้างร้านทั่ว ๆ ไปที่ต้องการลงโฆษณาในหนังสือพิมพ์
    ทั้งการโฆษณาผลิตภัณฑ์ ทำ PR ให้แก่บริษัท การโฆษณาเปิดโรงงานใหม่
    การโฆษณารับสมัครงาน ฯลฯ

-   ลูกค้าด้านการจำหน่ายสิ่งพิมพ์ แบ่งเป็น

  ♦ ลูกค้าเอเย่นต์ 41 %

  ♦ ลูกค้าประเภท Bulk Sales 16 %

  ♦ ลูกค้าประเภทสมาชิก 43 %

-   ลูกค้าสำหรับงานบริการการพิมพ์
    ซึ่งจะมีทั้งลูกค้าที่เป็นบริษัทหรือบุคคลภายนอกและลูกค้าที่เป็นบริษัทในเครือ

  4. นโยบายการตั้งราคา

-   ประเภทโฆษณา จะไม่ใช้นโยบายการตัดราคากับคู่แข่ง ราคาจะเป็นไปตาม Price List
    ซึ่งโดยปกติจะสูงกว่าราคาค่าโฆษณาของหนังสือพิมพ์ภาษาอังกฤษฉบับอื่นเล็กน้อย
    เนื่องจากผลิตภัณฑ์ของบริษัทฯ คุณภาพดี และมีลูกค้าที่แน่นอน ดังนั้นลูกค้าที่ลงโฆษณากับบริษัทฯ
    สามารถมั่นใจได้ว่าถึงลูกค้ากลุ่มเป้าหมายอย่างแน่นอน แต่อย่างไรก็ตาม
    ราคาค่าโฆษณาจะสอดคล้องกับหนังสือพิมพ์ภาษาไทยฉบับหลักๆ
    การกำหนดราคาจะดูราคาตลาดควบคู่ไปด้วย

-   ประเภทการขายสิ่งพิมพ์ นโยบายการตั้งราคาจะขึ้นอยู่กับคู่แข่งและต้นทุนการพิมพ์

-   ประเภทงานบริการการพิมพ์ นโยบายการตั้งราคาให้สามารถแข่งขันในตลาดได้
    แต่ยังคงคุณภาพงานพิมพ์ที่ดีไว้เสมอ

3.2.2 การจำหน่ายและช่องทางการจำหน่าย

-   ช่องทางการจัดจำหน่ายสิ่งพิมพ์ของบริษัทฯ มีดังนี้

  1. การจัดจำหน่ายโดยตรง (สมาชิก)

  2. การจัดจำหน่ายผ่านผู้ค้าส่ง - เอเย่นต์

  3. การจัดจำหน่ายผ่านผู้ค้าปลีก - แผงร้าน

  4. การจัดจำหน่ายโดยตรงให้กับโรงเรียน โรงแรม โรงพยาบาลและสายการบิน

-   ช่องทางการจัดจำหน่ายโฆษณาของบริษัทฯ มีดังนี้

  1. การจัดจำหน่ายโดยตรง

  2. การจัดจำหน่ายผ่านบริษัทตัวแทนโฆษณา

3.2.3 ลักษณะของลูกค้า

ลักษณะลูกค้า แบ่งเป็น 3 ประเภทใหญ่ๆ ได้แก่

1.  ลูกค้าโฆษณา เป็นลูกค้าทั่วๆไป ไม่เจาะจงกลุ่มใดกลุ่มหนึ่งโดยเฉพาะ
    แบ่งเป็นลูกค้าที่ลงโฆษณาผ่านเอเย่นต์ซึ่งจะได้รับส่วนลดประมาณ 15%
    และลูกค้ารายย่อยที่ลงโฆษณากับบริษัทฯ โดยตรง

  2. ลูกค้าด้านการจำหน่ายสิ่งพิมพ์ สัดส่วนของลูกค้าแต่ละประเภทเปรียบเทียบ 3 ปี เป็นดังนี้

  สัดส่วนแบ่งตามปริมาณการขายหนังสือพิมพ์เฉลี่ยในแต่ละปี (%)

  ------------------------- --------------- --------------- ---------------
  ประเภท                    2548            2547            2546

  เอเย่นต์                    41              54              48

  Bulk Sales                16              13              12

  สมาชิก                     43              33              40

  รวม                       100             100             100
  ------------------------- --------------- --------------- ---------------

  3. ลูกค้าสำหรับงานบริการการพิมพ์ มีทั้งลูกค้าที่เป็นบริษัทในเครือและลูกค้าภายนอก

3.2.4 งานที่ยังไม่ส่งมอบ

  - - ไม่มี - -

3.3 ภาวะอุตสาหกรรมและการแข่งขัน

  ถึงแม้การเจริญเติบโตของอุตสาหกรรมโฆษณาจะมีถึงร้อยละ 6 ในปีพ.ศ. 2548
  แต่ยอดขายโฆษณาของหนังสือพิมพ์เทบจะไม่มีการเจริญเติบโตเลยเมื่อเปรียบเทียบกับปีที่ผ่านมา
  ทั้งนี้เนื่องมาจากภาวะถดถอยทางเศรษฐกิจที่เริ่มต้นตั้งแต่ปี พ.ศ. 2547 สืบเนื่องมาจนถึงปี
  พ.ศ. 2548 ราคาน้ำมันที่สูงขึ้น อัตราดอกเบี้ยและผลกระทบจากสึนามิ

  ในทางตรงกันข้ามกับรายได้จากการจำหน่ายหนังสือพิมพ์ หนังสือพิมพ์ธุรกิจรายวันภาษาไทยโพสต์
  ทูเดย์
  ได้ย่างเข้าสู่ปีที่สามของการดำเนินงานมียอดขายหนังสือพิมพ์ที่เพิ่มในอัตราที่น่าพึงพอใจเช่นเดียวกับหนังสือพิมพ์บางกอกโพสต์

  3.3.1 แนวโน้มการเติบโตและการพัฒนาของอุตสาหกรรม แม้ว่าในปี พ.ศ. 2548 บริษัทฯ
  มีรายได้โดยรวมต่ำกว่าปี พ.ศ. 2547 แต่บริษัท ฯ ได้จัดทำสิ่งพิมพ์ฉบับพิเศษตามวาระสำคัญต่าง
  ๆ และได้ริเริ่มสิ่งพิมพ์ใหม่ ๆ หลายรูปแบบ
  เพื่อเพิ่มช่องทางในการลงโฆษณาให้กับลูกค้ามากยิ่งขึ้น ดังเช่น นิตรสารภาษาอังกฤษ 2 ฉบับ คือ
  Themagazines และ Guru และฉบับภาษาไทยคือ กิน ดื่ม ช็อป
  นับว่าเป็นการเพิ่มมูลค่าให้กับผู้อ่านหนังสือพิมพ์
  อีกทั้งยังเป็นช่องทางเพิ่มยอดกำไรด้านการขายโฆษณา แต่ในปี พ.ศ. 2549 บริษัท ฯ
  คาดว่าจะมีรายได้เพิ่มขึ้น เนื่องจากการเจริญเติบโตของอุตสาหกรรมโฆษณาต่อเนื่องมาจากปี
  พ.ศ. 2548 ประกอบกับยอดผู้อ่านหนังสือพิมพ์และฐานรายได้โฆษณากว้างขึ้น

  3.3.2 สภาพการแข่งขัน ถึงแม้ว่ารายได้ในปี 2548 จะลดลงและเกิดภาวะการแข่งขันที่รุนแรง
  แต่ด้วยความมั่นใจในคุณภาพของสินค้าและเป็นสื่อที่เข้าถึงกลุ่มเป้าหมาย
  ประกอบกับการมีหนังสือพิมพ์รายวัน 2 ฉบับ จึงทำให้บริษัทฯ
  สามารถครองส่วนแบ่งตลาดได้มากขึ้น และยอดขายหนังสือพิมพ์เพิ่มสูงขึ้นกว่าปีก่อน
  โดยเฉพาะหนังสือพิมพ์โพสต์ ทูเดย์
  ซึ่งได้รับการยืนยันโดยผลการสำรวจความคิดเห็นของสำนักสวนดุสิต โพลล์
  พบว่าผู้อ่านหนังสือพิมพ์แนวเศรษฐกิจรายวันกว่าร้อยละ 48 เลือกอ่านโพสต์ ทูเดย์
  ถือเป็นสัดส่วนที่สูงกว่าหนังสือพิมพ์อื่น ๆ ในแนวเดียวกัน

  3.3.2.1 ความเป็นไปได้ที่จะมีคู่แข่งรายใหม่
  สำหรับในระยะสั้นแล้วมีความเป็นไปได้น้อยมากที่จะมีคู่แข่งรายใหม่ด้านหนังสือพิมพ์รายวันภาคภาษาอังกฤษและภาษาไทย
  เนื่องจากการผลิตหนังสือพิมพ์เพื่อจำหน่ายถือเป็นทักษะเฉพาะด้านที่ต้องอาศัยประสบการณ์สั่งสมมาช้านาน
  จึงมีความจำกัดทางด้านบุคลากร นอกจากนี้เทคโนโลยีในการผลิตก็ต้องใช้เงินลงทุนสูงพอสมควร
  อย่างไรก็ตามการโฆษณาทางสื่ออินเตอร์เน็ต
  หรือบริการหนังสือพิมพ์ทางอินเตอร์เน็ตก็เริ่มมีบทบาทมากขึ้นในปัจจุบัน
  แต่ก็ยังไม่สามารถใช้ทดแทนสื่อสิ่งพิมพ์ได้ในระยะเวลาอันใกล้
  ปัจจุบันสื่ออินเตอร์เน็ตจึงถือเป็นสื่อที่ให้บริการข่าวสารรูปแบบใหม่
  แต่ผู้บริโภคเลือกใช้สื่อแต่ละประเภทด้วยวัตถุประสงค์ที่แตกต่างกันคือ
  เลือกเปิดอินเตอร์เน็ตเพื่อพักผ่อน หรือดูข้อมูลเกี่ยวกับการท่องเที่ยว ธุรกิจ และสุขภาพ
  เลือกอ่านหนังสือพิมพ์ติดตามข่าวเจาะลึก ข่าวการเงิน ข่าวกีฬา เป็นต้น นอกจากนี้ทางโพสต์
  ดิจิตอล ยังเพิ่มการให้บริการข่าวทาง SMS โดยผ่านทางเครือข่ายระบบโทรศัพท์เคลื่อนที่
  ตั้งแต่กลางปี 2548

2.  สินค้าทดแทนและอำนาจต่อรองของผู้ซื้อและผู้ขาย
    สินค้าทดแทนในส่วนของการขายหนังสือพิมพ์มีน้อยเนื่องจากคู่แข่งที่สำคัญมีเพียงรายเดียวและคุณภาพสินค้าต่างกันอย่างเห็นได้ชัด
    แต่ในส่วนของโฆษณา ผู้ซื้อสื่อโฆษณายังมีทางเลือกมากพอสมควรในการลงโฆษณา
    หากผู้บริโภคมิได้ตระหนักถึงความแตกต่างในความสามารถเข้าถึงกลุ่มเป้าหมาย
    เนื่องจากราคาค่าโฆษณาค่อนข้างแตกต่างกัน อำนาจต่อรองของผู้ซื้อโฆษณามีบ้างตามสมควร
    โดยลูกค้าสามารถที่จะต่อรองเพื่อรับเงื่อนไขที่ดีกว่าหากเป็นลูกค้ารายใหญ่หรือลูกค้าที่ทำกิจกรรมทางการตลาดร่วมกับบริษัทฯ
    ส่วนในแง่ของผู้ขายสินค้า สินค้าที่เป็นวัตถุดิบหลักของบริษัทฯ ได้แก่
    กระดาษที่ใช้พิมพ์หนังสือพิมพ์ ซึ่งผู้ขายวัตถุดิบจะมีอำนาจต่อรองกับบริษัทฯค่อนข้างมาก
    เนื่องจากผู้ขายวัตถุดิบหลักส่วนใหญ่จะเป็นผู้ประกอบการที่อยู่ในต่างประเทศและมีผู้ประกอบการรายใหญ่อยู่ไม่มากนัก

4.  การผลิต หรือการจัดหาผลิตภัณฑ์เพื่อจำหน่าย

    1.  ที่ตั้งและจำนวนโรงงาน

  อาคารสำนักงานและอาคารโรงพิมพ์ตั้งอยู่บนที่ดินเนื้อที่กว่า 7 ไร่ของบริษัทฯ เลขที่ 136
  อาคารบางกอกโพสต์ ถนนสุนทรโกษา แขวงคลองเตย เขตคลองเตย กรุงเทพฯ 10110
  และอาคารโรงพิมพ์ใหม่เนื้อที่ 19 ไร่ซึ่งตั้งอยู่บนถนนบางนา-ตราด กม. 19.5 ต.บางโฉลง
  อ.บางพลี จ.สมุทรปราการ ซึ่งจะเปิดดำเนินงานในปี 2549

2.  กำลังการผลิต

  ด้วยระบบการพิมพ์ใหม่อันทันสมัย
  ทำให้บริษัทฯมีศักยภาพที่จะสามารถรองรับความต้องการในเรื่องการพิมพ์ได้ตามความต้องการ
  แท่นพิมพ์ระบบใหม่ทำให้สามารถเพิ่มสีสันในการพิมพ์สิ่งพิมพ์ของบริษัทฯได้มากขึ้น

  ----------------------------- ---------- ---------- ---------- ----------
                                ปี 2548*    ปี 2547*    ปี 2546*    ปี 2545

  กำลังการผลิตสูงสุด (ฉบับต่อวัน)      240,000    240,000    240,000    120,000
  ----------------------------- ---------- ---------- ---------- ----------

  * หนังสือพิมพ์โพสต์ ทูเดย์ เริ่มผลิตในปี 2546

3.  นโยบายการผลิต

  ปัจจุบันบริษัทฯ สามารถผลิตหนังสือพิมพ์ได้โดยเฉลี่ย 55,000 ฉบับต่อชั่วโมง
  ทั้งนี้ขึ้นอยู่กับช่วงเวลาในการปิดข่าวในแต่ละวันด้วย กล่าวคือ
  ถ้ามีการปิดข่าวเร็วก็จะสามารถพิมพ์จำนวนฉบับได้มากขึ้น

4.  วัตถุดิบที่ใช้ในการผลิต

  วัตถุดิบที่สำคัญที่ใช้ในการผลิตคือ กระดาษหนังสือพิมพ์ ซึ่งบริษัทฯ
  สั่งซื้อโดยตรงจากต่างประเทศมากกว่า 90% สำหรับเพลทและหมึกพิมพ์นั้น บริษัทฯ
  จะจัดซื้อผ่านตัวแทนภายในประเทศทั้งหมดโดยมีสัญญาผูกพันตลอดปี

วัตถุดิบประเภทกระดาษที่ใช้พิมพ์หนังสือพิมพ์

  ----------------------------- ---------- ---------- --------- ----------
                                ปี 2548     ปี 2547     ปี 2546    ปี 2545

  ปริมาณการใช้ต่อปี (เมตริกตัน)       13,367     12,411     9,907     6,368

  ราคากระดาษ (US$/ตัน)           515.04     427.18     396.72    425.31

  ราคากระดาษ (บาท/กิโลกรัม)       22.11      18.73      17.85     19.53

  อัตราแลกเปลี่ยนเฉลี่ยต่อปี           40.82      41.07      42.57     44.16
  ----------------------------- ---------- ---------- --------- ----------

3.5 สิทธิหรือข้อจำกัดในการประกอบธุรกิจ

  3.5.1 บัตรส่งเสริมการลงทุน

  - - ไม่มี - -

  3.5.2 สิทธิอื่น

  - - ไม่มี - -

  3.5.3 ข้อจำกัดในการประกอบธุรกิจ

  - - ไม่มี - -